**KLASA:612-04/17-01/2**

**URBROJ: 2198/31-02-17-2**

Općinsko vijeće Općine Gračac, temeljem članka 27. Zakona o knjižnicama (“Narodne novine” 105/97, 5/98, 104/00, 69/09), članka 32. Statuta Općine Gračac («Službeni glasnik Zadarske županije» 11/13) te Odluke o ponovnom raspisivanju natječaja za ravnatelja Knjižnice i čitaonice Gračac Klasa: 612-04/17-01/ 2 , Urbroj: 2198/31-02-17-1, od 25. rujna 2017. godine, raspisuje

**NATJEČAJ (PONOVLJENI)**

**za ravnatelja Knjižnice i čitaonice Gračac**

* 1 izvršitelj/ica na vrijeme od četiri godine.
* Nakon isteka mandata ista osoba može biti ponovno izabrana.

Uvjeti:

1. završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij knjižničarskog usmjerenja, kao i stečena visoka stručna spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i najmanje pet godina rada u knjižničarskoj struci.

2. Iznimno od točke 1. Natječaja, za ravnatelja Knjižnice može se imenovati osoba koja ima završen preddiplomski sveučilišni studij ili stručni studij u trajanju od najmanje tri godine, kao i osoba koja je stekla višu stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i deset godina rada u kulturi ako se na ponovljeni natječaj ne javi osoba koja ima uvjete iz točke 1. Natječaja.

3. Uz prijavu je potrebno priložiti:

* životopis
* preslik osobne iskaznice ili domovnice
* diplomu (original ili ovjereni preslik)
* dokaz o radnom iskustvu u knjižničarskoj struci/ kulturi (potvrda poslodavca ili odgovarajuća potvrda/ elektronički zapis Hrvatskoga zavoda za mirovinsko osiguranje) original ili ovjereni preslik;
* uvjerenje o nekažnjavanju ne starije od 6 mjeseci (original ili ovjereni preslik)

4. Na natječaj se mogu javiti osobe oba spola.

5. Prijave s potrebnom dokumentacijom, dostaviti na adresu: Općina Gračac, Park sv. Jurja 1, 23 440 Gračac, s naznakom “natječaj za ravnatelja Knjižnice i čitaonice Gračac- NE OTVARAJ” u roku od 15 dana od dana objave natječaja u dnevnom listu „Zadarski list“.

6. Nepotpune i nepravodobne prijave neće se razmatrati. Općinsko vijeće zadržava pravo poništenja natječaja. O odluci i rezultatima izbora kandidati će biti obaviješteni u roku od 45 dana od dana isteka roka za podnošenje prijave.

Natječaj je objavljen u „Zadarskom listu“ 16. listopada 2017. godine